கேள்வி: நவீன் மனோகரன் - வாழ்க்கைக் குறிப்புகள் பற்றி நீங்கள் என்ன அறிந்துள்ளீர்கள்?
பதில்: மலேசியா, கெடா, லூனாஸ் எனும் சிற்றூரில் பிறந்தவர். ஆரம்பக் கல்வியை 'வெல்லஸ்லி லுனாஸ்' தோட்டத் தமிழ்ப் பள்ளியிலும் இடைநிலைக் கல்வியை லுனாஸ் இடைநிலைப் பள்ளியிலும் முடித்தார். தந்தையார் மனோகரன். தாயார் பேச்சாய். இருவருமே வாசிக்கும் பழக்கம் உள்ளவர்கள். இவருக்கு ஒரு சகோதரி உண்டு. இவரின் 16 வயதில் எழுத்தாளர் எம். ஏ. இளஞ்செல்வனின் நட்புக் கிடைக்க வாசிக்கும் பழக்கத்தில் ஈடுபாடு உருவானது. இவரின் இலக்கியப் பயணத்துக்கு எழுத்தாளர் இளஞ்செல்வன் தூண்டுகோலாக இருந்தார். பின்னர் இவர் கோலாலம்பூர் மாநகரத்திற்கு இடம் பெயர்ந்தார்.
கேள்வி: நவீன் மனோகரன் - இலக்கியச் செயல்பாடுகள் பற்றி விளக்கவும்.
பதில்: * 2009-2018 காலப்பகுதியில் நண்பர்களின் ஒத்துழைப்புடன் ''கலை இலக்கிய விழா'' எனும் நிகழ்வின் வழி மலேசிய, சிங்கப்பூர் ஆளுமைகளை அறிமுகம் செய்து வந்து உள்ளார். * ஓவியக் கண்காட்சி, நிழல்படக் கண்காட்சி, மேடை நாடகம், புத்தக வெளியீடுகள் என கலையில் பல தளங்களிலும் இவர் செயல்பட்டு வருகிறார். * இதுவரை 14 மலேசிய - சிங்கப்பூர் ஆளுமைகளின் ஆவணப் படங்களை இயக்கியுள்ளார்.
கேள்வி: நவீன் மனோகரன் - புனைவுகள் பற்றி விளக்கவும்.
பதில்: * சர்வம் பிரமாஸ்மி – 2007 (கவிதை நூல்) * வெறி நாய்களுடன் விளையாடுதல் – 2013 (கவிதை நூல்) * மண்டை ஓடி – 2015 (சிறுகதை தொகுப்பு) * போயாக் 2018 (சிறுகதை தொகுப்பு) * பேய்ச்சி (2019) நாவல் * மகாராணியின் செக் மெட் (2019) கவிதை * உச்சை (2020) சிறுகதை தொகுப்பு